अपोलो छोड़ नए लोगो के साथ एसपीएस बना ब्रांड
@सूर्य सेनिकलने वाली ऊर्जावान किरणों का संदेश देगा एसपीएस हॉस्पिटल का लोगो
सिटीरिपोर्टर। लुधियाना
नामधारीसंप्रदाय के सतगुरु जगजीत सिंह द्वारा अपने पिता सतगुरु प्रताप सिंह की याद में स्थापित किया गया हॉस्पिटल अब खुद एक ब्रांड बन गया है। दस साल तक अपोलो ब्रांड के नाम से मरीजों की सेवा करने वाला यह हॉस्पिटल अब केवल एसपीएस (सतगुरु प्रताप सिंह) के नाम से जाना जाएगा। इस ब्रांड को प्रचारित करने के लिए हॉस्पिटल प्रबंधन ने रविवार को इसका नया लोगो लाॅन्च किया।
सिधवां नहर के किनारे स्थित आइरियो वाटर फ्रंट में आयोजित समारोह के दौरान हॉस्पिटल के एमडी जुगदीप सिंह ने कहा कि लुधियाना साइकिल और होजरी इंडस्ट्री के लिए पूरी दुनिया में विख्यात है। इसी के बीच एसपीएस हॉस्पिटल भी अपनी पहचान बना चुका है। दस साल तक अपोलो के नाम से एसपीएस की ब्रांडिंग होती रही, लेकिन वह कांट्रेक्ट खत्म होने के बाद एसपीएस ने खुद को एक ब्रांड के तौर पर स्थापित किया। इसी कड़ी में आज इसका लोगो लाॅन्च किया गया है। हालांकि सतगुरु जी ने शनिवार को हॉस्पिटल परिसर में ही इसकी लाॅन्चिंग कर दी थी, लेकिन सार्वजनिक तौर पर आज इसे लाॅन्च किया जा रहा है। उन्होंने बताया कि यह लोगो सूर्य से निकलने वाली ऊर्जावान किरणों का संदेश देगा। इसी संदेश को ध्यान में रखते हुए इसका डिजाइन तैयार किया गया है। इस अवसर कलाकारों ने माइम प्रेजेटेंशन के माध्यम से हॉस्पिटल में दी जाने वाली सुविधाओं की जानकारी दी। लाॅन्चिंग प्रोग्राम में हॉस्पिटल के डायरेक्टर अभिजीत सिंह और वाइस प्रेसिडेंट अतुल बहल समेत शहर के नामवर डॉक्टर्स और उनके परिवारिक मेंबर्स मौजूद रहे।
एसपीएस हॉस्पिटल में कल्चरल प्रोग्राम पेश करते कलाकार और बाएं हॉस्पिटल का नया लोगो पेश करता कलाकार। फोटो: भास्कर
bho_Deva hin_Deva bho_Deva hin_Deva hin_Deva hin_Deva